கேள்வி: அனுபா முஞ்சாரே பற்றி விளக்கவும்.
பதில்: அனுபா முஞ்சாரே (''Anubha Munjare'', பிறப்பு: 1967) மத்தியப் பிரதேசத்தைச் சேர்ந்த இந்திய அரசியல்வாதி ஆவார். இவர் பாலாகாட் மாவட்டத்தில் உள்ள பாலாகாட் (சட்டமன்றத் தொகுதி) இந்திய தேசிய காங்கிரசு கட்சியினைச் சேர்ந்த மத்தியப் பிரதேசச் சட்டமன்ற உறுப்பினராக உள்ளார். இவர் 2023ஆம் ஆண்டு நடைபெற்ற மத்தியப் பிரதேசச் சட்டப்பேரவை பொதுத் தேர்தலில் வெற்றி பெற்றார். இவர் மத்தியப் பிரதேசக் காங்கிரசு குழு உறுப்பினராகவும் பொதுச் செயலாளராகவும் உள்ளார்.
கேள்வி: அனுபா முஞ்சாரே - ஆரம்பகால வாழ்க்கை மற்றும் கல்வி பற்றி தகவல் சொல்.
பதில்: மத்தியப் பிரதேசத்தின் ஜபல்பூரில் சத்யேந்திரா மற்றும் சினேகலதா வர்மா ஆகியோருக்கு முன்ஜாரே மகளாகப் பிறந்தார். இவரின் தந்தை மத்தியப் பிரதேசக் காவல்துறையில் ஆய்வாளராகவும் தாய் இல்லத்தரசியாகவும் இருந்தனர். 1987-ஆம் ஆண்டில் ஜபல்பூரில் உள்ள இராணி துர்காவதி பல்கலைக்கழகத்தில் முதுகலைப் பட்டம் பெற்றார். பின்னர், கல்வியியலில் இளநிலைப் பட்டத்தினை 1989-இல் இராணி துர்காவதி பல்கலைக்கழகத்திலும் பெற்றார்.
கேள்வி: அனுபா முஞ்சாரே - அரசியல் வாழ்க்கை பற்றி தகவல் சொல்.
பதில்: பாலாகாட் நகராட்சி மன்றத்தின் உறுப்பினராகத் தேர்ந்தெடுக்கப்பட்டபோது அனுபா தனது அரசியல் வாழ்க்கையைத் தொடங்கினார். பின்னர் 1999-இல் பாலாகாட் நகராட்சி மன்றத் தலைவர் தேர்தலில் சுயேச்சை வேட்பாளராக வெற்றி பெற்றார். 2002 மற்றும் 2007-ஆம் ஆண்டுகளிலும் சுயேச்சை வேட்பாளராகத் தலைவருக்கான தேர்தலில் போட்டியிட்டு வெற்றி பெற்றார். 2023ஆம் ஆண்டில் நடைபெற்ற மத்தியப் பிரதேச சட்டப்பேரவைத் தேர்தலில் பாலாகாட் (சட்டமன்றத் தொகுதி) பாரதிய ஜனதா கட்சி கௌரிசங்கர் பிசெனை 29,195 வாக்குகள் வித்தியாசத்தில் தோற்கடித்தார். முன்னதாக 2018ஆம் ஆண்டு நடைபெற்ற மத்தியப் பிரதேசச் சட்டப்பேரவைத் தேர்தலில், இவர் பிசெனிடம் தோல்வியடைந்தார். ABP Live News|website=news.abplive.com|language=en|access-date=2024-05-29}}